Modern approach to the diagnosis and surgical treatment of hepatic hydatid disease in children and adults // Съвременен подход при диагностиката и хирургичното лечение на чернодробната ехинококоза при деца и възрастни
Ехинококозата е зооантропонозна хелминтоза - една от най-тежко протичащите паразитози у човека. В сравнение с останалите, тази зооноза води най-често до продължителна нетрудоспособност, не рядко до трайна инвалидизация и висок леталитет, което я прави тежък медико-социален и стопански проблем за страната ни. Черния дроб е най-често засегнатия орган. Цел Да се изгради съвременен подход в диагностиката и хирургичното лечение на чернодробната ехинококоза при деца и възрастни. Материал За периода 2001-2012г. в клиниката по Обща и оперативна хирургия на Университетска болница "Св. Марина" са диагностицирани и лекувани 235 болни с ехинокок на черен дроб - 98 деца и 137 върастни. Методи Диагностични методи При всички болни е приложен комбиниран образен и лабораторен диагностичен подход. Методи на лечение Приложени са хирургични и миниинвазивни методи на лечение. Статистически методи Приложени са ANOVA тестове и "intention to treat" статистически модел. Изводи За понижаване на фалшивонегативните и фалшивопозитивните резултати трябва да бъде прилагана комбинирана диагностика. Миниинвазивните методи за лечение на чернодробната ехинококоза не показват по-лоши резултати от отворената хирургия, което дава основание да бъдат рутинно прилагани. Комплексното поведение в лечението на чернодробната ехинококоза включващо адювантна терапия показва ниско ниво на рецидиви. Изграждането на съвременен алгоритъм в диагностиката и лечението на чернодробната ехинококоза дава възможност за поставяне на точни индикации за адекватно клинично поведение. Бъдещата еволюция на алгоритмите за поведение спрямо заболяването ще стандартизира подхода и ще създаде възможности за индивидуализирано поведение.
echinococcosis, hepatic hydatid, zooanthroponosis, helminthosis, zoonosis, Хирургия / Surgery
Networked Digital Library of Theses and Dissertations